CELEX: 62016CN0684
Language: da
Date: 2016-12-27 00:00:00
Title: Sag C-684/16: Anmodning om præjudiciel afgørelse indgivet af Bundesarbeitsgericht (Tyskland) den 27. december 2016 — Max-Planck-Gesellschaft zur Förderung der Wissenschaften eV mod Tetsuji Shimizu

3.4.2017   
            
            
               DA
            
            
               Den Europæiske Unions Tidende
            
            
               C 104/32
            
         Anmodning om præjudiciel afgørelse indgivet af Bundesarbeitsgericht (Tyskland) den 27. december 2016 — Max-Planck-Gesellschaft zur Förderung der Wissenschaften eV mod Tetsuji Shimizu
   (Sag C-684/16)
   (2017/C 104/46)
   Processprog: tysk
   
      Den forelæggende ret
   
   Bundesarbeitsgericht
   
      Parter i hovedsagen
   
   
      Sagsøger: Max-Planck-Gesellschaft zur Förderung der Wissenschaften eV
   
      Sagsøgt: Tetsuji Shimizu
   
      Præjudicielle spørgsmål
   
   
               1)
            
            
               Er artikel 7, stk. 1, i Europa-Parlamentets og Rådets direktiv 2003/88/EF (1) af 4. november 2003 om visse aspekter i forbindelse med tilrettelæggelse af arbejdstiden (direktiv 2003/88/EF) eller artikel 31, stk. 2, i Den Europæiske Unions charter om grundlæggende rettigheder (chartret) til hinder for en national ordning som § 7 i Bundesurlaubsgesetz (BUrlG), der som forudsætning for, at retten til ferie kan gøres gældende, opstiller et krav om, at arbejdstageren anmoder om ferie under angivelse af, hvornår vedkommende ønsker at afholde ferien, og bestemmer, at retten til ferie ellers bortfalder uden godtgørelse ved udløbet af referenceperioden, og ifølge hvilken arbejdsgiveren således ikke er forpligtet til på eget initiativ ensidigt og på bindende vis for arbejdstageren at fastsætte det tidsrum inden for referenceperioden, som arbejdstagerens ferie afholdes i?
            
         
               2)
            
            
               Såfremt det første spørgsmål besvares bekræftende:
               Gælder dette også, såfremt arbejdsforholdet bestod mellem private parter?
            
         
      (1)  EUT L 299, s. 9.